
[image: ]

   PARLAMENTUL ROMÂNIEI

CAMERA DEPUTAŢILOR

	Comisia pentru politică economică,
         reformă şi privatizare 
	                             Nr. 4c-1/119
                             PL-x 124/2022

                             Bucureşti,  05.04.2022








                        



                                                      
                                                  A  V  I  Z
asupra proiectului de Lege privind aprobarea Ordonanței Guvernului                  nr. 4/2022 pentru modificarea și completarea Legii nr. 227/2015 privind Codul fiscal, precum și pentru prorogarea unui termen



[bookmark: _GoBack]              În conformitate cu prevederile art. 95 și 117 alin. (3) din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere şi avizare, în procedură de urgență, cu proiectul de Lege privind aprobarea Ordonanței Guvernului nr. 4/2022 pentru modificarea și completarea Legii nr. 227/2015 privind Codul fiscal, precum și pentru prorogarea unui termen      (PLx 124/2022), transmis cu adresa nr. PL-x 124 din 21 martie 2022, înregistrat sub nr. 4c-1/119 din  22 martie 2022. 
              Senatul, în calitate de primă Cameră sesizată, a adoptat proiectul de Lege privind aprobarea Ordonanței Guvernului nr. 4/2022 pentru modificarea și completarea Legii nr. 227/2015 privind Codul fiscal, precum și pentru prorogarea unui termen, cu respectarea prevederilor art. 76 alineatul (2) din Constituția României, republicată, în şedinţa din 14 martie 2022. 
               Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este  Cameră decizională.
  Potrivit reglementărilor art. 62 din Regulamentul Camerei Deputaţilor, republicat, cu modificările și completările ulterioare,  membrii Comisiei au examinat proiectul de lege menţionat mai sus, în şedinţa din 5 aprilie 2022.
	                 Inițiativa legislativă are ca obiect de reglementare modificarea şi completarea Legii nr. 227/2015, cu modificările și completările ulterioare. Modificările vizează mai multe domenii, dintre care taxa pe valoarea adaugată, accize şi alte taxe speciale, dispoziţii privind regimul general al accizelor, dispoziţii privind alcoolul şi băuturile alcoolice, precum şi dispoziţii privind scutirile de la plata accizelor. De asemenea, proiectul transpune prevederile Directivei (UE) 2020/1151 a Consiliului din 29 iulie 2020 de modificare a Directivei 92/83/CEE privind armonizarea structurilor accizelor la alcool şi băuturi alcoolice şi prevederile Directivei (UE) 2020/262 a Consiliului din 19 decembrie 2019 de stabilire a regimului general al accizelor (reformare) care au incidenţă directă asupra funcţionării pieţei interne, precum şi prevederile Directivei (UE) 2019/2235 a Consiliului din 16 decembrie 2019 de modificare a Directivei 2006/112/CE privind sistemul comun al taxei pe valoarea adaugata şi a Directivei 2008/118/CE privind regimul general al accizelor, în ceea ce priveşte acţiunile de apărare din cadrul Uniunii.
  Membrii Comisiei au analizat iniţiativa legislativă supusă avizării, expunerea de motive, avizul favorabil al Consiliului Legislativ, cu observaţii şi propuneri, transmis cu adresa nr. 79 din 26 ianuarie 2022 precum și avizul favorabil al Consiliului Economic și Social, transmis cu adresa nr. 389 din 25 ianuarie 2022.
	                 În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectului de Lege privind aprobarea Ordonanței Guvernului nr. 4/2022 pentru modificarea și completarea Legii nr. 227/2015 privind Codul fiscal, precum și pentru prorogarea unui termen, în forma adoptată de Senat.
În raport cu obiectul şi conţinutul său, inițiativa legislativă face parte din categoria legilor ordinare.

